Thursday, June 18, 2009
Mari renew lesen
Gunung Angsi, pandangan pagi dari umah den~
Dalam kol 10, sampai la.. ghamai da tggu kek balai tuh. Den tengok atuk2, pakcik2 yang da tuo bangko da tersadai kek bawah pondok menunggu kek balai polis tuh. Ado mano yang konal, abah den angkek la tangan. Den pulak buek moko lombu. Nak sonyum, raso macam pandir pulak, nak sodih.. den ghaso macam x do sobab nak sodih2 pagi tuh poi balai pulis tuh.. On da way sampai kek gate balai tuh, abah den cakap,
"aaa.. tuh geng menyuluh den.." . Menyuluh tuh makno eh memburu~
dio pon besalam la ado duo pakcik sebayo umur ayah den. Pakcik yg golap2 muko eh tuh peghatian den, peh tuh cakap,
".. anak kau ko?"
"..yooo.."
"..dulu kocik nih yo.." sambil tangan eh tunjuk pagheh lutut.
".. da ghupo ayah ehh daaaa.." pakcik tuh sambung..
dalam ati den koba, apo x cakap bosa tapak tangan joooo pakcikk oiii...
den tengok muko abah den, sambil den tesongeh2 macam koghang busuk. Peh tuh toghuih poi balai. Oghang da bekumpul2 ghamai2 macam nak bepoghang. Yo la mano x eh, memasing pogang senapang kalo. Ado yang satu laras, ado yang duo laras. Ado senapang baghu, ado senapang lamo. Memasing ekshen dgn senapang memasing. Ado yang mudo, yang da tuo mengigil pon ado. Kesian atuk tuh.
Peh tuh ayah den pon masuk balai, poi chek senapang. Den apo laie. duduk la luar balai tuh, tersandar kek dinding balai tuh macam oghang lain. Yang lain tuh ado senapang, den x do senapang, tuh jo bezo eh. Sambil den menunggu tuh ado la pakcik tuo (SUMO EH DA TUOOO!!) tuh dok tersadai kek sebolah den.. terduduk deh.. ponek menunggu. Ado ko laras senapang tuh di halo an kek kaki den. Den anjak an kaki den ketopi. Peh tuh dikalih eh senapang tuh halo ko kepalo den. langsung laghi den. Bia la x do pelughu pon senapang tuh, tapi takut yo den. Macam orang nak jontik golang gotah kek muko kau, tapi x jontik.. aaa mcm tuh la perasaan ehh...
Lopeh tuh, ado pakcik tuh togur den,
" jang.. apo buek sini?..."
" tunggu abah, cik.."
" tukar namo ko ?? " dio tanyo dgn muko excited.
" x do... toman jo..."
Lopeh tuh abah den kluar. Memasing empunyo senapang pon tunggu la pulis tuh pulangkan lesen memasing. Lesen tuh kono approve dek pegawai pulis tetiap taun.. baru buleh balik. Lopeh tuh soghang pulis tuh datang panggil namo,
"Usop bin Ali"..
datang la soghang pakcik tuo terkotar2 datang kek pulis tuh,
" Pakcik, moh masuk.. Boss panggil.."
Comeh nampak eh muko pakcik tuh.. Limo boleh minit lopeh tuh, pakcik tuh kuar. Muko eh x pueh hati...
"Ado ko senapang den nak diamek eh!! Kobun den bukan x do, ado.. melambak2.. Sok kok x pueh hati bona, den tukar namo..."
".. Xpo la cik.. nanti tukar namo, lotak namo anak, tapi pakcik pogang la senapang tuh..." kato soghang pakcik tuh kek pakcik tuo menggelotar tuh..
"..X po.. da den koba an da kek pulis tuh.. diam deh" kato pakcik tuo menggelotar tuh sambil muko x pueh hati.
Lopeh tuh abah den dapek balik lesen senapang patah eh, da di renew.. suko ati eh. Peh tuh toghuih balik umah uwan. Gait manggih. Sebaldi la jugak manggih den gait dongan abah den.
"Ado yo hasil ehhh.." teh abah den.
"Da la tuh pa.. moh la balik.."
kitorang pon balek umah dengan manggih.. wan soh tggu makan lunch..
"Tggu la kojap makan lunch dulu haaaa.."
"X koso den do.. nak balek haa.. bebudak kek umah tuh x makan laie" abah den saut.
Sompek yo wan bagi boka pongat dian. Peh tuh den balek ke umah.
On da way balek tuh den cakap kek abah den..
"..kok poghang negoghi kito nih, x do la ghisau eh do yo, ghamai oghang kampung yg ado senapang."
"apo mondo poghang eh, kok diajak bepoghang dgn senapang nih mampuih den x nak do. pelughu eh kluar suleh suleh. oghang pkai M16 tuh sekali potir, melambak pelughu eh kluar.. kok ulur an kepalo kau, x sompek nak kolip mato dooo, da telontang.."
Toghuih tediam den.. Sebonar bnyk laie nak cito sempono petamo kali menulih kek blog nih.. tapi x po. len kali buleh cito.. yo x?
7 tembakan:
- izzah ( June 19, 2009 at 10:22 AM )
motip kaler blog ko, ijau???ejkekeke
sahut seruan nenda terchinto ko~~haha
btw,
slamber ko amik gmbr pakcik tuh~~sok, disaman eh!!!hahaha
lg,
maksud eh ado manggih la kek umah skrg eh?rugi den x cuti~kot x, dapek la ghaso!! ~.~
- Kaloi ( June 19, 2009 at 10:31 AM )
x tau den nak tukar kaler nih cemnoh.. da ghaso macam org pas pulak da haa..
- izzah ( June 19, 2009 at 10:46 AM )
ekeke
banggo wan kot tgk eh~~umah ateh dh ado komputer~mintak wan poie sanun tgk blog ko neh~~LoL
ko tanyola along, dekna, even timah pon ado blog tau tak!mampuih tak diboghi eh den tgk apo tulih eh kek situ~diorg tau camno nk tuka kaler eh ni!
- syik s. ( June 19, 2009 at 12:39 PM )
aha den tau...sajo kerul sogan tak nak tanyo!
maksud eh, manggih dah habih timah balun.jangan harap la nak ngaso kuk tak balik umah wan.
maksud keduo eh, tu bukan gambar pakcik tuo menggolatr lutut tapi gamba apek mano kerul tibai yo upload..
- Anwar Samad ( June 19, 2009 at 7:34 PM )
sumo jawapn along bagi sumo botol lako..
- izzah ( June 22, 2009 at 10:17 PM )
ekeke
den neh boto la naif eh, den igtkan pakcik tuh la yg kerul poie tanyo kek balai pulis maghin~~keke
den dh agak, manggoh dh abeh~~ceh! ~.~
- sofea ( June 29, 2009 at 5:50 AM )
hahaha..lawak doh..hakhak..pnat glak..lme xdgr ko cte.hehe
eng_Latn zsm_Latn min_Latn min_Latn bjn_Latn min_Latn min_Latn wol_Latn bjn_Latn min_Latn min_Latn min_Latn min_Latn min_Latn min_Latn min_Latn min_Latn glg_Latn min_Latn zsm_Latn min_Latn ind_Latn min_Latn min_Latn min_Latn min_Latn min_Latn min_Latn mos_Latn bjn_Latn ind_Latn min_Latn min_Latn dik_Latn min_Latn min_Latn min_Latn zsm_Latn eng_Latn min_Latn cjk_Latn nld_Latn min_Latn kab_Latn min_Latn eng_Latn bjn_Latn eng_Latn lin_Latn min_Latn min_Latn eng_Latn min_Latn zsm_Latn min_Latn eng_Latn zsm_Latn eng_Latn lin_Latn min_Latn gla_Latn eng_Latn ceb_Latn